**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 10.05.2023, ora 08.00 – 11.05.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 11.05.2023, ora 07.00**

**RÂURI**

**Debitele au fost în general în scădere,** exceptând râurile din bazinele hidrografice: Vedea, Bârlad, Jijia, cursul mijlociu și inferior al Prutului, bazinele mijlocii şi inferioare ale Jiului, Argeşului şi Ialomiței, bazinul inferior al Oltului şi cele din Dobrogea unde au fost staționare.

Pe cursul mijlociu și inferior al Siretului, debitele au fost în creștere datorită propagării.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Vişeu, Tur, Bârzava, Moravița, pe Suceava, cursurile superioare ale Moldovei şi Prutului şi pe cursul superior şi mijlociu al Bistriţei și mai mici (sub 30% din normalele lunare) pe unii afluenţi ai Bârladului.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în general staționare,** exceptând râurile din bazinele hidrografice: Vişeu, Iza, Tur, Crasna, Barcău, Crişuri şi bazinul mijlociu şi inferior al Someşului unde vor fi în scădere.

Pe cursul inferior al Siretului, debitele vor fi în creștere prin propagare.

Sunt posibile ușoare creșteri de debite pe unele râuri mici din zonele montane, mai ales din sud-vestul țării, datorită cedării apei din stratul de zăpadă și precipitațiilor, sub formă de aversă, prognozate.

Nivelurile pe râuri la stațiile hidrometrice se vor situa **sub COTELE DE ATENȚIE.**

**DUNĂRE**

**Debitul** la intrarea în ţară (secţiunea Baziaş) în intervalul 10.05.2023 – 11.05.2023 **a fost staţionar,** având valoarea **de** **6400 m3/s**, sub media multianuală a lunii **mai (7250 m3/s).**

În aval de Porţile de Fier debitele au fost în pe sectoarele Gruia – Tr. Măgurele și Călărași – Tulcea și în creștere pe sectorul Zimnicea – Oltenița.

**Debitul la intrarea în ţară (secţiunea Baziaş) va fi staţionar (6400 m3/s).**

În aval de Porțile de Fier debitele vor fi în scădere pe sectoarele Gruia – Giurgiu și Cernavodă – Tulcea și în creștere pe sectorul Oltenița – Călăraşi.

**2.** **Situația meteorologică în intervalul 10.05.2023, ora 09.00 – 11.05.2023, ora 06.00**

**ÎN ŢARĂ**

**Valorile termice diurne, în creștere** față de ziua precedentă în majoritatea zonelor țării, s-au situat în continuare sub normele specifice perioadei, cu abatere negativă de până la 6...8 grade în nordul Olteniei și al Munteniei. Cerul a avut înnorări și izolat au fost averse slabe în Moldova, Dobrogea, nordul Munteniei, estul Transilvaniei și la munte. La altitudini de peste 1700 m au fost precipitații sub formă de lapoviță și ninsoare. Vântul a suflat slab și moderat, cu intensificări în sudul Banatului (rafale de peste 65...70 km/h), în zona montană aferentă și cu totul izolat în rest. S-a menținut strat de zăpadă local în zona montană foarte înaltă și măsura, în platformele stațiilor meteorologice, până la 244 cm în Munții Bucegi și 196 cm în Munții Făgăraș, la peste 2000 m. Temperaturile maxime au fost cuprinse între 11 grade la Câmpulung și Voineasa și 21 de grade la Chișineu-Criș, iar la ora 6 valorile de temperatură se încadrau între -1 grad la Joseni și 13 grade la Moldova Nouă.

**OBSERVAȚII:** *de ieri de la ora 6 au fost în vigoare 3 atenționări cod galben privind fenomene meteorologice periculoase imediate emise de către SRPV Timișoara.*

**LA BUCUREŞTI**

**Valorile termice au fost în creștere ușoară** față de ziua precedentă, dar vremea s-a menținut mai rece decât în mod obișnuit în această perioadă din an. Cerul a avut unele înnorări, iar vântul a suflat slab și moderat. Temperatura maxima a fost de 17 grade la Afumați, 18 grade la stația meteo Băneasa și 19 grade la Filaret (valori cu 4...6 grade sub media multianuală a datei). La ora 6 se înregistrau 5 grade.

**3. Prognoza meteorologică în intervalul 11.05.2023, ora 09.00 – 12.05.2023, ora 09.00**

**ÎN ŢARĂ**

**Valorile termice vor crește ușor,** însă vremea se va menține mult mai rece decât în mod obișnuit pentru a doua decadă a lunii mai în aproape toată țara și doar în vest-nord-vest se va apropia de normal. Astfel, maximele se vor încadra între 12 și 19 grade, ușor mai ridicate în Crișana și în Maramureș, iar minimele vor fi cuprinse între 1 și 13 grade. Cerul va avea înnorări și va ploua local în regiunile vestice și sud-vestice, pe arii restrânse la munte și izolat în rest; la altitudini mari precipitațiile vor fi și sub formă de lapoviță sau ninsoare. Izolat, mai ales în vest, cantitățile de apă vor putea depăși 15 l/mp. Vântul va avea intensificări susținute în sudul Banatului și vestul Carpaților Meridionali, cu viteze ce pot depăși 60...70 km/h, iar în restul teritoriului va sufla slab și moderat, pe alocuri cu rafale în general de 40...45 km/h. Izolat se va forma ceață.

**LA BUCUREŞTI**

**Vremea se va menține mult mai rece** decât în mod obișnuit pentru a doua decadă a lunii mai. Cerul va avea înnorări, dar probabilitatea de ploaie va fi redusă. Vântul va sufla în general moderat. Temperatura maximă va fi de 17...19 grade, iar cea minimă de 5...7 grade.

**4. Buletin nivometeorologic pentru perioada 10.05.2023 ora 21 - 12.05.2023 ora 21**

**MAI ALES LA ALTITUDINI MAI MARI DE 1800 m**

**Fenomene meteo predominante: Vreme rece. Temporar ninsori slabe**

**Principalele mecanisme ce conduc la declanșarea avalanșelor: Zăpadă umedă**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC ÎNSEMNAT (3)** | **RISC REDUS (1)** |
| **MUNŢII BUCEGI** | **RISC ÎNSEMNAT (3)** | **RISC REDUS (1)** |
| **Munții Țarcu-Godeanu şi Munții Parâng- Șureanu** | **RISC MODERAT (2)** | **STRAT DISCONTINUU** |
| **MUNȚII RODNEI, CĂLIMANI-BISTRIȚEI- CEAHLĂU** | **RISC MODERAT (2) (Ceahlău)** | **STRAT DISCONTINUU** |

**Evoluția vremii în intervalul 08-10.05.2023:**

Vremea a fost rece cu cerul temporar noros. Local și temporar s-au semnalat precipitații, predominant sub formă de ninsoare. Cantitățile de apă au depășit izolat 15 l/mp. Vântul a suflat în general moderat, cu intensificări temporare de 40-60 km/h. Local s-a semnalat ceață. Stratul de zăpadă a crescut în zonele înalte ale Carpaților Orientali cu 1-4 cm, iar Carpații Meridionali a cu 4 cm pe crestele Masivului Bucegi, în rest a scăzut ușor.

**În data de 10.05.2023, la ora 15:** stratul de zăpadă de pe platformele stațiilor meteorologice măsura:

**Carpaţii Meridionali:** 244 cm la Vf. Omu, 196 cm la Bâlea-Lac, 76 cm la Vf. Țarcu.

**Carpaţii Orientali:** 160 cm la Vf. Călimani, 39 cm la Ceahlău-Toaca, 34 cm la Vf. Iezer, 21 cm la Vf. Lăcăuți

**Carpaţii Occidentali:** petice.

**Prognoza vremii în intervalul 10.05.2023, ora 21:00-12.05.2023, ora 21:00:**

Vremea se menține rece. Cerul va fi temporar noros și pe alocuri se vor semnala precipitații slabe, predominant sub formă de ninsoare în zonele înalte și mixte la altitudini mai joase. Vântul va sufla moderat, cu intensificări temporare de peste 70-80 km/h în zonele înalte. Temporar se va semnala ceață.

Temperaturi prognozate în intervalul 10.05.2023 ora 21 - 12.05.2023 ora 21:

**Peste 1800 m: temperaturi minime**: -8 … -3 grade.

**temperaturi maxime**: -4 … 3 grade.

**Sub 1800 m: temperaturi minime**: -3 … 3 grade.

**temperaturi maxime**: 3 … 10 grade.

**Vânt la peste 2000 m:** intensificări temporare de peste 70-80 km/h, din sector predominant sudic.

**Altitudinea izotermei de 0 grade:** în general între 1600 și 1800 de metri.

**Evoluția stratului de zăpadă și a riscului de avalanșă**

**Munţii Făgăraş:** **RISC ÎNSEMNAT (3)**

La peste 1800 m, stratul este umezit în primi 40 de cm, iar la suprafață se regăște un start subțire de zăpada proaspătă. Stratul mai vechi este alcătuit din mai multe zone cu rezistență relativ scăzută, formate din zăpadă umezită și cu masă volumică mare, având intercalate cruste vechi, iar spre sol sunt cristale tip cupă. Stratul nou-depus poate aluneca cu ușurință peste crustele formate, mai ales pe pantele suficient de înclinate, iar în unele cazuri pot fi antrenate și straturile mai vechi, aflate dedesubt, avalanșele putând coborî până la altitudini mai mici de 1800 m. Se pot astfel declanșa spontan avalanșe de dimensiuni medii, riscul fiind amplificat chiar și la supraîncărcări slabe.

**Munţii Bucegi:** **RISC ÎNSEMNAT (3)**

La peste 1800 m, la suprafață se regăsește un strat de zăpadă proaspătă cu grosimi de până în 10 cm, depus peste cruste subțiri de gheață formate anterior. În stratul vechi, se întâlnesc zone cu rezistență mai scăzută, separate de cruste subțiri, iar spre sol cristale tip cupă. Pe văile și zonele adăpostite se mai întâlnesc depozite vechi de zăpadă. Pe pantele suficient de înclinate, stratul nou-depus va putea aluneca peste crustele formate, în unele cazuri antrenând și straturile mai vechi, ducând la declanșarea spontană a unor avalanșe de suprafață de dimensiuni medii, riscul declanșării fiind amplificat la supraîncărcări oricât de slabe. Unele avalanșe pot coborî la altitudini mai mici de 1800 m.

**Munții Țarcu-Godeanu şi Munții Parâng-Șureanu: RISC MODERAT (2)**

La peste 1800 metri, stratul de zăpadă este umezit și prezintă în profunzime cruste subțiri de gheață intercalate cu segmente în care zăpada prezintă rezistență scăzută. Spre sol se întâlnesc cristale de tip cupă. Temperaturile diurne ușor pozitive și precipitațiile mixte temporare vor umezi în continuare zăpada de la suprafață, îngreunând-o. Astfel, pe pantele suficient de înclinate, zăpada mai puţin stabilizată de la suprafaţă poate aluneca peste stratul vechi și compact sau pe crustele de gheață, ducând la declanșarea spontană a unor avalanșe de topire mici sau medii, riscul declanșării fiind amplificat la supraîncărcări.

**Munţii Rodnei, Munţii Călimani-Bistriţei-CEAHLAU: RISC MODERAT (2)**

La peste 1800 metri, la suprafață se regăsește un strat subțire de zăpadă proaspătă, depus peste cruste subțiri de gheață. În profunzime, zăpada este umezită, iar printre straturile mai vechi sunt intercalate cruste subțiri de gheață, iar spre sol se întâlnesc cristale tip cupă, în special pe versanții umbriți. Pe pantele suficient de înclinate, zăpada depusă peste crusta formată la suprafață, poate aluneca spontan, ducând la declanșarea unor avalanșe de suprafață de dimensiuni mici sau medii, riscul fiind amplificat la supraîncărcări slabe. În unele cazuri poate fi angrenat întreg stratul și avalanșele pot coborî mai jos de 1800 m.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

***ABA Olt*** revine cu informaţii suplimentare producerea, în data de 14.03.2023, ora 12.30, a unei pol accidentale a apei, cu ape acide organice evacuate de pe platforma chimică Victoria (spumă densă de culoare albă și miros de substanțe chimice) pe pârâului Cerbul Ucei, aval de localitatea Corbi, comuna Ucea, județul Brașov. Au fost prelevate probe de apa aval si amonte de Platforma Viromet Victoria.

Valorile determinate în apa pârâului Corbul Ucei pentru ambele secţiuni monitorizate (amonte și aval canal/afluent necodificat cadastral prin care au fost descărcate apele acide organice ) indică schimbarea stării de calitate de la bună (II) la slabă (IV) pentru regimul de acidifiere (pH) şi conƫinutul de substanƫe organice.

Nu s-a observat mortalitate piscicolă. Sistarea poluării a avut loc a doua zi, 15.03.2023, ora 15:00, de la platforma chimică Victoria la confluenƫa cu râul Olt.

***Responsabil de poluare este platforma chimică Victoria.***

În zilele de 14 şi 15 martie 2023, reprezentanƫii SGA Braşov au verificat traseul pârâului Corbul Ucei pe tot sectorul din amonte, pod DN1- platforma chimică Victoria, pentru identificarea cauzei poluării şi au constatat următoarele :

- existenƫa unui canal deschis de transport al apelor uzate în pârâul Corbul Ucei, în imediata vecinătate a celor două staƫii de epurare aparƫinând SC Viromet SA Victoria şi SC Purolite SRL Victoria ;

- existenƫa a 4 conducte de evacuare la acest canal deschis, un cămin de evacuare aparƫinând SC Viromet SA Victoria şi trei conducte aparƫinând SC Purolite SRL Victoria ;

În data de 15 martie 2023, Biroul GRA a înaintat către ABA Olt, prin adresa nr. 499/TB/ 15.03.2023/GRA, sprijinul IBA pentru identificarea poluatorului În data de 10.04.2023 reprezentanƫii ABA Olt-Serviciu IBA şi SGA Braşov –Birou GRA, în prezenƫa reprezentanƫilor SC Purolite SRL Victoria şi SC Viromet SA Victoria au efectuat o verificare comună în zona celor patru conducte de evacuare. În nota de constatare ABA Olt nr. 5369 din 10.04.2023 s-a consemnat existenƫa celor 4 conducte de evacuare precum şi faptul că evacuarea SC Viromet SA Victoria era blindată la data verificării.

În data de 11.04.2023, ABA Olt – Serviciu IBA, prin adresa nr.3819/D.B./11.04.2023 a solicitat SC Purolite SRL Victoria blindarea celor două conducte din PVC Dn 200 mm şi PVC Dn 160 mm, cu termen de realizare 21.04.2023.

În data de 20.04.2023, SC Purolite SRL Victoria prin adresa nr.522/19.04.2022 a anunƫat la SGA Braşov realizarea măsurii dispuse.

Menƫionăm că aceste guri de vărsare şi acest canal deschis din pămât/afluent necodificat cadastral al pârâului Corbul Ucei prin care au fost evacuate apele uzate în pârâul Corbul Ucei nu deƫin aviz/autorizaƫie de gospodărire a apelor şi nici abonament de utilizare a resurselor de apă.

Nu s-a stabilit care din cei doi agenƫi economici a produs poluarea pentru a i se înainta spre semnare raportul de intervenƫie cu cheltuielile (Total ore utilaje – evaluare cheltuieli : 346,34 lei ; preƫ fără TVA. Buletine analiză – evaluare cheltuieli: 6237,00 lei; preţ fără TVA.

Total cheltuieli estimate: 6583,34 lei preţ fără TVA.

**ABA Buzău-Ialomiţa** **şi GNM CJ Prahova** revin cu informaţii suplimentare producerea, în data de17.04.2023, ora 23.00, a unei poluări accidentale cu 60 de tone țiței (irizații și miros specific) a apei unui pârâu (afluent al pârâului Lopatna), în apropierea localităților Surani-Măgurele, în zona numită Plaiul Corbului, județul Prahova, din cauza avariei unei conducte de transport aparținând SC Conpet SA. Cauza producerii poluării: furtul a 40 m conducta care a condus la o pierdere de cca. 60t de țiței; produsul s-a scurs pe versant, pe valea unui curs de apa nepermanent pana in cursul de apa cadastrat Lopatna. Din declarațiile reprezentanților Conpet SA, la momentul producerii incidentului, conducta nu era in pompare. ***Au existat mortalităţi în resursele acvatice la specia Clean, conform Agenţiei Naţionale de Pescuit şi Acvacultură***.

Măsuri întreprinse de echipa de interventie a Conpet SA: Echipa de intervenție a sectorului Urlați – Berca – Independența – Cireșu – Moinești a intervenit pe parcursul nopții pentru limitarea poluării. În acest sens au realizat 8 baraje absorbante, 2 baraje de reținere, 1 baraj de sifonare. Reprezentanții societății Envirotech SRL Constanța au intervenit atât în cursul nopții căt și pe parcursul zilei pentru limitare. A fost vidanjată o cantitate de 70mc amestec de apă și țiței până la ora 14:30. Reprezentantii S.G.A. Prahova, in prezenta reprezentantilor Conpet SA, au verificat cursurile de apa Lopatna si Cricovul Sarat constatandu-se urmatoarele: pana in dreptul localitatii Matita (comuna Podenii Noi), cca. 9 km pe cursul de apa de la punctul de intrare a produsului in paraul Lopatna, barajele montate au retinut produsul petrolier, dupa aceasta localitate fiind prezente irizatii pe intreaga suprafata a luciului de apa. Ultimul punct in care au mai fost observate irizatii a fost aval de podul peste cursul de apa cadastrat Lopatna din zona localitatii Valea Dulce, cca. 13 km pe cursul de apa de la punctul de intrare a produsului in paraul Lopatna, acestea nemaifiind vizibile la confluenta paraului Lopatna cu raul Cricovul Sarat.

Reprezentantii S.G.A. Prahova au recoltat probe de apa analizate in Laboratorul de Calitate a Apelor din cadrul S.G.A. Prahova.

***Pe viitor s-a luat decizia de a verifica periodic traseul conductelor de transport produse petroliere.***

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 09.05.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**GNM-CJ Olt** informează despre **o poluare a circa 100 mp sol cu circa 4 tone de ţiţei, produsă în data de 08.05.2023, ora 11:50, ca urmare a intervenţiei salariaţilor SC CONPET SA Ploieşti**, sector Poiana Lacului, pentru a îndepărta o instalaţie artizanală găsită la o conductă de transport ţiţei, în zona loc. Icoana, jud. Olt. S-a dispus continuarea lucrării de remediere a conductei şi de ecologizare a zonei afectate prin lucrări de vidanjare a ţiţeiului scurs din conducta avariată într-o groapă de poziţie, până în data de 19.05.2023.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 09.05.2023 – 10.05.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

- Se mentine situatia de restrictii in alimentarea cu apa pentru piscicultura la folosinta:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

- Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

**Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

**Judeţul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

DIRECȚIA COMUNICARE